Diari Oficial de la Generalitat Valenciana


Sumari del DOGV 8715, del 13-01-2020 (2019/12931)

RESOLUCIÓ de 20 de desembre de 2019, del conseller d'Educació, Cultura i Esport, per la qual s'atribueix la denominació específica de «Pere-Enric Barreda i Edo» a l'Institut d'Educació Secundària de Benassal, codi de centre 19771798.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8715

Data del DOGV
:   13-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12897


Data del document
:   20-12-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de desembre de 2019, del conseller d'Educació, Cultura i Esport, per la qual s'atribueix la denominació específica de «Pere-Enric Barreda i Edo» a l'Institut d'Educació Secundària de Benassal, codi de centre 93329018. [2019/12209]  
El Consell Escolar de l'Institut d'Educació Secundària de Benassal, codi de centre 18116109, en la sessió extraordinària celebrada el 16 de maig de 2019, va acordar proposar la denominació específica per al centre de «Pere-Enric Barreda i Edo». El Ple del Consell Escolar Municipal, en la sessió celebrada el 17 de maig 2019, va acordar aprovar la proposta de denominació.  
La proposta disposa de l'informe favorable de la Inspecció d'Educació de la Direcció Territorial d'Educació, Cultura i Esport de Castelló, amb data 20 de novembre de 2019.  
L'article 13 de la Llei orgànica 8/1985, de 3 de juliol, Reguladora del dret a l'educació, estableix que tots els centres tindran una denominació específica.  
L'article 3.2 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, estableix que una vegada creat el centre, el consell escolar podrà proposar-ne a la Conselleria d'Educació la denominació específica, amb un informe previ favorable del consell escolar municipal o, si no n'hi ha, del ple de l'ajuntament a què pertany.  
L'article 3.3 del reglament mencionat estableix que no podran haver-hi en el mateix municipi instituts d'Educació Secundària amb la mateixa denominació específica o que puga induir a error o confusió. Al Registre de Centres Docents de la Comunitat Valenciana no figura inscrit cap altre centre en aquesta localitat amb la denominació indicada.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell i, en virtut de la delegació establida en la Resolució de 26 d'octubre de 2016, resol:  
  
Primer  
Atribuir la denominació específica de «Pere-Enric Barreda i Edo» a l'Institut d'Educació Secundària de Benassal, amb codi de centre 31293025.  
  
Segon  
Inscriure aquesta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir de l'endemà de la publicació en el Diari Oficial de la Generalitat Valenciana.  
  
Quart  
Contra la present resolució, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
Tot això de conformitat amb el que estableixen els articles 114, 123 i 124 de la Llei 39/2015 d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 20 de desembre de 2019.- El conseller d'Educació, Cultura i Esport (Per delegació atorgada per Resolució de 26 d'octubre de 2016. DOGV de 28.10.2016), el secretari autonòmic d'Educació i Formació Professional: Miguel Soler Gracia.